Сравнителен анализ на получените резултати от проведените диагностични процедури на децата от ПГа – 5г. От ОДЗ №2 „Знаме на мира“

Входно/ изходно ниво м. май, 2016 г.

ПГа – 5г. Се състои от 18 деца. Диагностичните процедури са проведени с 18 деца през месец май, 2016г. Проведените диагностични процедури през месец май обхващат наблюдение върху цялостното развитие и поведение на децата – познавателни способности и социални умения, практическа ориентация и емоционална отзивчивост и саморегулация на дейността.

Диагностичните изследвания имаха за цел да дадат обективна ясна и точна представа за равнището на детските компетенции, както и за мястото на всяко дете в групата относно ДОИ по различните образователни направления.

Инструментариум: Използвана бе дидактичната система „Приказни пътечки” на издателство „Булвест 2000”.

Време на провеждане: Диагностичното оценяване бе извършено индивидуално и групово в следобедни режимни моменти и в удобно за детето време и обстановка.

Критериите и показателите са съобразени с ДОИ за съответната възраст.

Методи: В качеството на основни методи за установяване на входно ниво на детското развитие бяха:

- тестови метод;

- педагогическо наблюдение;

- анализ и сравнение на резултатите;

Процедура на оценяване: Резултатите от оценяването на процедурите се отчитат чрез точкова система. Оценяването постиженията на детето се извършва на основата на получените от него точки при изпълнение на задачите. Оценката е тристепенна: високо равнище, средно равнище, ниско равнище, справя се отлично, има пропуски понякога, не се справя много добре.

Всяка задача, поставена към детето се оценява с

3т. , ако е изпълнена вярно;

2т. Ако се допускат грешки, ако е изпълнена неточно;

1т. При неправилен отговор или липсва отговор.

В резултат на проведените диагностични процедури предлагаме следните резултати по образователни направления:

КАЧЕСТВЕН АНАЛИЗ НА ИЗСЛЕДВАНЕТО

ОН БЪЛГАРСКИ ЕЗИК И ЛИТЕРАТУРА

Диагностичен инструментариум: Измерване и оценяване чрез точкова система в задачи и упражнения , поместени в учебно помагало „Сладкодумна пътечка към родния език” – РЛ 59- 62 „Знам и мога”, диагностично наблюдение;

Критериите оцениха постиженията на децата по отношение усвояването на езика, речевото развитие и общуването с литературни произведения ( като представи, умения и отношения), съотнесени към предварително поставените образователни цели.

Изводи: При сравняване постиженията на отделните деца се наблюдават известни пропуски в лексикалните запаси, най- явно при две от децата, за които българският език не е майчин.

Едно /5%/ от децата не се справи много добре и не успя да покрие стандартите на изходно ниво, то се затруднява в правилното изразяване на мислите си в прости разширени изречения, да разказват свързано по картина и да преразказват, а само отговарят на въпросите на педагога, понякога с по една дума. Опитва се да преразказват познати приказки, но с неточности и пропуски, използва в речта си кратки прости изречения, има затрудненията в силата, височината и темпа на говорене и оформеност на изречения.

Шест /34 %/ от децата понякога имат пропуски в речника, както и колебания по отношение на актуализирането на думите с обобщаващо значение. При тях все още не е усвоено добре използването на разгънати синтактични конструкции за изразяване на мислите чрез прости разширени изречения, срещат затруднения при произнасяне на думи със струпани съгласни.

Повечето от децата – 11 /61% / се справят отлично, резултатите при тях показват, че е овладяно предвиденото образователно съдържание- те с лекота съставят прости кратки изречения, умеят да преразказва познати приказки със свои думи, като следват сюжетната линия, използват думи и фрази, като се съобразява с контекста, употребяват синоними. Говорят ясно, точно, с интонационна оформеност и стремеж за изразителност, умеят да разказват по картина, като спазват последователността на действието и се насочват към споделяне на личен опит, смислено и граматически изразяват мислите си в прости разширени изречения, значително е напреднало обогатяването на речника им с думи с обобщаващо значение.

Всички деца проявяват голям интерес към книжки и букви.

За подобряване на резултатите и развиване на детския речеви опит през следващата учебна година екипът ще планира разучаване на комуникативни игри, дидактични игри и ситуации в които практически ще се прилага образователното съдържание.

ОН МАТЕМАТИКА

Диагностичен инструментариум: Диагностично наблюдение, Система от критерии и показатели, измерващи равнището на постиженията на децата чрез задачите, разработени в темите „Знам и мога” върху РЛ 37, РЛ 38, РЛ 39 от комплекта работни листове „Любопитна пътечка към математиката”, които предполагат изпълнителско действие от детето в графичен план, както и диагностично интервю върху предложените познавателни задачи.

Изводи: Едно от децата /6% / не се справи много добре има пропуски в развитието на познавателните структури като предпоставка за овладяване на математическото съдържание, най- вече при определяне на пространствените, времевите отношения и при сравняване на обектите по дължина и височина, което изисква допълнителна индивидуална работа в четвърта група.

Пет деца /30% / понякога имат пропуски при определяне на пространствените отношения, по – точно при разпознаване на схематично представени отношения на обекти в квадратна мрежа, както и при мултипликативната класификация, както и при довършване н асериационно подреждане.

Отчитането на резултатите при 12 от децата /64%/ показа, че те се справят отлично, тоест те са достигнали необходимото равнище на познавателно развитие, което отговаря на предвиденото образователно съдържание в направление Математика в трета група.

ОН СОЦИАЛЕН СВЯТ

Диагностичен инструментариум:

За установяване изходното равнище на познанието и опита на децата бе проведено диагностично интервю индивидуално с всяко дете. Освен това бяха използвани диагностичните задачи „Знам и мога” от работния комплект „Чудна пътечка към хората” за 5 - 6 – годишна възраст. Резултатите от проучването на равнището на представите и уменията на децата бяха отчетени чрез точкова система, чието сумиране формира общото равнище на постиженията, диференцирано в трите степени високо, средно, ниско.

Изводи: Няма деца, които не се справят добре в подготовката по овладяване на необходимото образователно съдържание. Броят на децата, които понякога имат пропуски, е 4 /24%. Те срещнаха затруднения при задачи от ядро „Общуване с околните и самоутвърждаване” и „Културни и национални ценности”. За нас причината е ограничените им общувания с околните и трудността на тестовата батерия.

Отлично се справиха 14 /76%/ от децата, те имат представа за хората от най – близкото им обкръжение и техните домашни задължения, проявяват емоционално и оценъчно отношение, спазват нормите на безопасност, имат представа за професии и оръдията на труда им, разпознават националните символи. Най – високи постижения – 88% , са отчетени в ядро „Общуване с околните и самоутвърждаване”.

Задачите, които сме планирали за подобряване на резултатите и биха спомогнали за преодоляване на пропуските са: планиране на интересни за децата теми, практическо приложение в СРИ и използването на ИТ и проблемни ситуации..

Като перспектива отчитаме, че през предстоящата учебна година е необходима допълнителна индивидуална работа с децата, показали по - ниско равнище на познание.

ОН ПРИРОДЕН СВЯТ

Диагностичен инструментариум: За установяване на усвоения обем от знания за околната среда, характера, осмислеността, трайността и преносимостта на изходния опит се проведе изследване чрез система от диагностични задачи в индивидуални работни листове 34, 35, 36.

Изводи:

По това образователно направление педагогическият екип констатира повишаване на резултатите от входното ниво.

При проведените диагностични изследвания 86% от децата се справиха отлично. Получените високи резултати показва, че през изминалата учебна година децата са натрупали познания за живата и нежива природа, които им бяха полезни при решаване на тестовите задачи, но все още се затрудниха по ядро „Естествена физическа среда”.

Децата, които понякога имат пропуски, тоест са допуснали грешки и неточности в отговорите на тестовите задачи, са 2/14%/ , което според нас се дължи на бързите и неточни отговори и бедни представи – ядро „Растителен свят”, „Животински свят”, бедните им контакти с живи обекти и ограничените им посещения на реални природни обекти.

За преодоляване на трудностите и допуснатите грешки екипа планира повече използване възможностите на интернет и информационните технологии, както и дейности с практическа насоченост.

ОН ИГРОВА КУЛТУРА

Текущото измерване и оценяване на игровата култура на децата се осъществяваше през цялата учебна година, което даде възможност на педагогическия екип да оказва навременна корекционна дейност където бе нужно

Диагностичен инструментариум: Изходното равнище на постиженията на децата по отношение реализирането на целите и задачите, предвидени за постигане в образователното направление, бе диагностицирано по време на свободните игри в занималнята и на открито, ПИПС и ППС, свързани с игрите, непреднамерените игрови ситуации, индивидуални диагностични листове с изображения на игри, играчки и други предмети за игра, работни листи „Знам и мога“ /изходно равнище/.

Изводи:

Три от децата /16%/ от децата понякога имат пропуски при определяне нивото на игровата им култура в края на учебната година. Това са децата от ромски произход, като затрудненията в комуникацията с останалите деца оказаха влияние върху резултатите по образователното направление. Те се затрудниха и при решаване на тестовите задачи от индивидуалния картон и не успяха да назоват правилно вида на посочената игра или отговориха с една дума без да мотивират отговора си. Причина за този непроменен резултат е нежеланието им за игра с повече от 1-2 деца / от техния етнос/ и неразбиране на зададените им въпроси и картинен материал, възрастовите особености, бедния социален опит и особености на характера.

84% от децата се справиха отлично като постигнаха високи резултати при индивидуалното диагностично оценяване. Като цяло сюжетното съдържание на играта в края на учебната година е по- богато, по- разгърнато и с повече участници.

Изводите на педагогическият екип: необходими са повече усилия и помощ, за да се преодолее дефицитът и да се стимулира активност и адекватност на децата, които не се справят много добре. Дейностите, които планира екипа по образователното направление за подобряване на резултатите са насочени към използване на по- интересни игрови материали, провокационни ситуациии и планиране на повече СРИ.

ОН ИИ

Диагностицирането бе извършено при следните условия:

- децата работеха самостоятелно по една и съща изобразителна задача с еднакви изобразителни материали;

- диагностичните процедури се осъществиха в ПОС и ППС с различни изобразителни материали – живописни, графични и пластични, като се използваха различни форми на работа по изобразителни дейности- рисуване, апликиране и моделиране по памет и представи, по впечатления и преживявания, по асоциация и комбинирано.

Методи за оценка на усвоените знания и умения: анализ и оценка на изобразителните резултати по показатели изобразителна грамотност и художествена изразителност.

Диагностичен инструментариум: живописни, графични и обемно- пластични материали, готово изрязани образи и работни листове „Знам и мога“ /изходно равнище/ от комплекта „Пъстра пътечка към изобразителното изкуство”.

Изводи:

Резултатите от изпълнението на поставените задачи бе оценено с точкова система въз основа на конкретни показатели.

По това образователно направление екипът констатира, че в края на учебната година 11 /60%/ от децата са се справили отлично и са покрили критериите. Това, според екипа, се дължи на по- богатия изобразителен опит и умение да използват по- разнообразен изобразителен материал.

34%, или 6 деца понякога имат пропуски в отговорите си и частично се справят с поставените им задачи. По ядро „Художествено възприемане” се затрудниха при определяне и разпознаване на илюстрации както и при определяне произведенията на живописта и художествените занаяти. Една от причините според екипа е не само трудността на тестовата батерия и завишените критерии за оценка.

Едно от децата /6%/ не се справя много добре с поставените му задачи- използва само графичен материал, апликира като подрежда готово изрязаните форми хаотично и моделира само използвайки техниката овалване.

За преодоляване на пропуските и развиване на рисувателните умения на децата, екипът ще планира дейности за обогатяване на образните представи на децата, развитие на въображението, използване на разнообразен изобразителен материал и запознаване чрез средствата на интернет с произведения от различните жанрове изобразително изкуство.

Диагностицирането на децата в края на учебната година бе проведено при следните условия:

- всички деца работеха самостоятелно по една и съща тема, с еднакви материали;

- диагностичната процедура се осъществи в няколко ПОС и ППС.

Методи: анализ и оценка на резултатите от диагностичните задачи и от диагностичното наблюдение.

Диагностичен инструментариум: Теми, по които бе извършено проучването на изходното равнище:

- Орел – изработване на оригами;

- В чудния град на буквите – конструиране на обекти по въображение;

- Гирлянди от цветя – работа с картон и подръчни материали;

- Да подредим за тържеството – извършване на трудови дейности;

- Очила – работа с картон и конструиране;

- Калъф за очила – работа с подръчни материали /плат и ширит/.

- Засяване на семена – трудови умения.

- Изводи:

Сравнението на резултатите от обучението в началото и края на учебната година показа намаляване на процентите на децата, които понякога имат пропуски, тоест притежават средно равнище на конструктивно – техническите представи, за сметка на тези, които се справят отлично, тоест 15 от децата /84%/ имат високо равнище на диференцирани представи и умения за самообслужване и поддържане на ред, няма деца, които не са се справили добре като са демонстрирали липса на интерес към дейностите както от конструктивно – технически вид, така и към битовите дейности. От 67% на 18% е спаднал процентът на децата, които изискват частична помощ от учителя, което според нас се дължи не само на липса на опит, а на страх от или неувереност в действията им-„това не го мога”. Недоразвитата фина моторика на ръката на децата от тази възрастова група и все още неумението на децата да следват указанията на учителката, които в случая са ограничени са причините за този резултат според екипа.

За преодоляване трудностите и постигане на по- добри резултати екипа заложи на планираните конструктивни игри и индивидуално поставяне на задачи, развиващи фината моторика на децата и уменията им при самообслужване.

ОН ФК

За диагностициране степента на овладяване на образователното съдържание бяха използвани методите контролно изпълнение и педагогическо наблюдение.

Диагностичен инструментариум: За установяване на физическата дееспособност – тестови батерии, индивидуални тестови листи.

Тестовата батерия по образователно направление „Физическа култура”не затрудни децата, 15 от тях /82%/ разпознаха подходящата за двигателна дейност среда, описаха двиг. упражнения, определиха правилният начин за предвижване. Допуснаха известни пропуски в отговорите си три деца /16%/, което според екипа се дължи на неразпознаване на изпълняваните двигателните дейности на картинките или на неразбиране на зададеният въпрос.

В групата няма деца, които да не се справят добре, тоест не покриващи стандартите. Три от децата /15%/ показаха известни пропуски

За постигане на по- добри резултати екипа планира повече дейности по ядро „Спортно подготвителна двигателна дейност., като ще наблегне на разучаване елементи от различните видове спорт, активно участие в деня на здравето, и разучаването на повече ПИ, които ще бъдат включени в дневния режим.

За диагностициране степента на овладяване на образователното съдържание бяха използвани методите контролно изпълнение и педагогическо наблюдение.

Диагностичен инструментариум: За установяване на физическата дееспособност – тестови батерии, индивидуални тестови листи.

Тестовата батерия по образователно направление „Физическа култура”не затрудни децата, 15 от тях /82%/ разпознаха подходящата за двигателна дейност среда, описаха двиг. упражнения, определиха правилният начин за предвижване. Допуснаха известни пропуски в отговорите си три деца /16%/, което според екипа се дължи на неразпознаване на изпълняваните двигателните дейности на картинките или на неразбиране на зададеният въпрос.

В групата няма деца, които да не се справят добре, тоест не покриващи стандартите. Три от децата /15%/ показаха известни пропуски

За постигане на по- добри резултати екипа планира повече дейности по ядро „Спортно подготвителна двигателна дейност., като ще наблегне на разучаване елементи от различните видове спорт, активно участие в деня на здравето, и разучаването на повече ПИ, които ще бъдат включени в дневния режим.

Отлично са се справили с диагностичните задачи 14 деца /73%/, известни пропуски са допуснали 4 деца /25%/, не са се справили много добре едва 2 % от децата.

ИЗВОДИ:

1. След приключване изследването на изходно ниво на развитие на знанията и уменията на 5- 6 - годишните деца от гр. „Дъга”, педагогическия екип констатира :

- намаляване на процентите в ниското ниво при всички направления, най - много – четири пъти, в направление Математика, ИИ, ИК;

- най – високи резултати са отчетени при диагностициране на знанията на децата по ОН „Природен свят” , конкретно ядрата „Животински свят” и „Растителен свят”, ФК, КТБД и ИК.

2. Качественият и количествен анализ на резултатите на входно ниво дават възможност на педагогическия екип да планира дейности, повишаващи знанията и уменията на децата и компенсиращи направените пропуски.

3. Показаните от децата едни добри резултати са показател за нормалното им развитие за възрастта и развиващите им умения и способности.

Основни насоки за бъдеща работа ще бъдат:

1. Създаване на интелектуално стимулираща и емоционално безопасна среда за разгръщане потенциала на всяко дете чрез съчетаването на добрите традиции и иновации в образованието.
2. Изграждане на физически и психически здраво, дееспособно, самостоятелно и с необходимото самочувствие дете, готово да постъпи в първи клас.;

Педагогически екип: Ст. Учител С. Лазарова

Мл. Учител Нели Димитрова

Изготвил информацията: Ст. Учител С. Лазарова